Kapteyn b

Exoplanéit Kapteyn b Stärebild:   Daten Equinoxe  J2000.0 Rektaszensioun  05 11 40,6 Deklinatioun  - 45° 01'06" Visuell Magnitude   Orbitdaten Zentralstär  Stär vum Kapteyn Grouss Hallefachs  ? AE Exzentrizitéit  - Ëmlafdauer  48,6 Deeg Physikalesch Eegenschaften Duerchmiesser  ? Mass:   Distanz a Liichtjoer  3,9 Lj Geschicht Entdecker  HARPS Entdeckungsjoer  2014 Aner Beteechnungen  Kapteyn b; HIP 24186 b;2MASS J05114046-4501051 b;TYC 8078-01749-1 b;IRAS 05100-4502 b;WISE J051146.81-450204.5 b;CPD-44 612 b;SAO 217223 b; GJ 191 b;VZ Pic b;LHS 29 b; HD 33793 b; CD-45 1841 b
De Kapteyn b ass en Exoplanéit a kreest ëm de Stär vum Kapteyn. Dëse Stär ass e rouden Ënnerzwerg am Stärebild Pictor um südleche Stärenhimmel a läit 13 Liichtjoer vun eiser Sonn ewech.

 Ëmlaf a Mass 
De Stär vum Kapteyn, ee vun de sonnennooste Stären, ass nëmme ronn 13 Liichtjoer vun eis ewech. Bis elo goufen zwéin Exoplanéite bei him entdeckt, woubäi de Kapteyn b säi Stär a ronn 48 Deeg ëmkreest. De Kapteyn b beweegt sech an der habitabler Zon, an där et theoreetesch flësseg Waasser kéint ginn.

 Entdeckung 
Mat der Bedeelegung vun der Universitéit Göttingen huet en internationaalt Team de 4. Juni 2014 d'Entdeckung vun zwéi planetare Begleeder de Kapteyn b an de Kapteyn c bekannt ginn. Den Ansgar Reiners vum Institut für Astrophysik der Universität Göttingen hat zesummefaassend erkläert: „Den éischte Planéit vum Stär, de Kapteyn b, huet eng Ëmlafperiod vun 48 Deeg a kéint flëssegt Waasser hunn. Hien ass op d'mannst fënnefmol sou schwéier wéi eis Äerd.“ De Guillem Anglada-Escudé vun der School of Physics and Astronomy vun der Universitéit London, deen d'Studie geleet hat, huet gemengt, datt „fréier Analysen eng gewësse Variabilitéit gewisen haten“, woufir d'Fuerscherteam „no Planéite mat ganz kuerzen Ëmlafzäite gesicht huet.“ D'Astronomen haten an der Fachzäitschrëft Monthly Notices of the Royal Astronomical Society iwwer hire Fond geschriwwen.

D'Team hat d'Date vum HARPS-Spektrometer vum europäesche Südobservatoire (ESO) an dem Las Campanas-Observatoire am Chile souwéi de Keck-Observatoire op Hawaii benotzt, fir mat der Method vun der Radialvitess d'Ënnergrenze fir d'Masse vun de Planéiten ze bestëmmen.

Aktuell sinn nëmmen d'Ëmlafperiod an d'Distanz vun de Planéiten zu hirem Stär bekannt.

 Kuckt och 

 Lëscht vun Exoplanéiten

 Um Spaweck 
  Planet Kapteyn b an der Extrasolar Planets Encyclopaedia
  Kapteyn b am NASA Exoplanéiten Archiv
  Kapteyn b in the Habitable Exoplanets Catalog op UPR-Arecibo.

Kategorie:Exoplanéiten
Kategorie:Astronomesch Objeten, déi 2014 entdeckt goufen
Kategorie:Stärebild Pictor